Levi's� Original Music bied aan: Onse Somertoer met Karen Zoid
Klik op plakkaat vir groter foto!
Die koningin van Suid-Afrikaanse rock gaan die Kaapse kus gedurende Desembermaand aan die brand sing. Die langverwagte Somertoer skop op 14 Desember in Kaapstad af en eindig in Knysna op 22 Desember. Karen gaan treffers van haar eerste twee albums, Poles Apart en Chasing the Sun sing, asook 'n paar nuwe songs wat volgende jaar op haar nuwe cd gaan verskyn.
Met verskeie toekennings op haar kerfstok vir beste album en liedjieskrywer, is Karen Zoid ongetwyfeld die koningin van Suid Afrikaanse rockmusiek. Sy is deur die Independent-koerantgroep aangwys as een van die top 100 persoonlikhede in Suid Afrika, terwyl Rapport reken dat sy een van die 10 bekendste Suid Afrikaners is.
"Die toer in Desember gaan moerse wees. Die Wes-Kaap is een van die mooiste streke in die w�reld en in Desember is almal lus om uit te haak en reg vir 'n jol," s� Karen. "Ek sien uit om op die 14de saam met Arno in Kaapstad op te tree en vir my gaan die hoogtepunt van die toer die opelug musiekfees by die Hangklip Hotel op Pringlebaai wees."
Die Hangklip Musiekfees beloof om 'n skouspel onder die Afrika sterrehemel te wees. Karen gaan hier optree saam met ander bands soos Bed on Bricks, Southern Gypsy Queens, Black Indian en Isolasiehare. Gian Groen bied ook busking-kompetisie aan. Die hekke maak 14:00 oop en die optredes begin om 15:00.
14 Des: Kaapstad by die Mercury Lounge met Arno Carstens
17 Des: Gansbaai by Die Stal
18 Des: Pringelbaai by die Hangklip Hotel
22 Des: Knysna by Al's.
Kaartjies is by die venues beskikbaar of deur Computicket. Besoek www.karenzoid.co.za vir meer inligting oor die shows.